
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u stečajnom postupku nad stečajnim dužnikom BEPO-INVEST d.o.o., Turanj, Turanj 627, OIB 11016638374, 24. svibnja 2016. 

r i j e š i o   j e

Obustavlja se postupak nad stečajnim dužnikom BEPO-INVEST d.o.o., Turanj, Turanj 627, OIB 11016638374.

Obrazloženje

	Financijska agencija je 18. rujna 2015. podnijela zahtjev za provedbu skraćenog stečajnog postupka nad stečajnim dužnikom BEPO-INVEST d.o.o., Turanj.
           Postupajući po prijedlogu objavljen je oglas kojim se pozivaju vjerovnici stečajnog dužnika da predlože otvaranje stečajnog postupka, te osoba ovlaštena za zastupanje stečajnog dužnika da podnese prokazni popis imovine.
	U zakonskom roku Komunalac d.o.o., Biograd na Moru i Alpe-Adria Poslovodstvo d.o.o., Zagreb podnijeli su prijedlog za otvaranje stečajnog postupka, temeljem čega je rješenjem ovog suda broj 5 St-135/15-13 od 14. ožujka 2016. obustavljen skraćeni stečajni postupak, te je rješenjem posl. br. 1 St-574/16-16 od 22. travnja 2016. pokrenut prethodni postupak i određeno ročište radi utvrđivanja uvjeta za otvaranje stečajnog postupka. 
	Tijekom prethodnog postupka je iz potvrde Fine od 09. svibnja 2016. proizišlo da stečajni dužnik nema nepodmirenih osnova za plaćanje evidentiranih u očevidniku redoslijeda za plaćanje. 
	Slijedom navedenog sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.
	Stoga je odlučeno kao u izreci. 

U Zadru, 24. svibnja 2016.

Sutkinja:
    Ardena Bajlo


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· e-oglasna ploča
· u spis.

